MUNICIPIUL CRAIOVA

CONSILIUL LOCAL AL  MUNICIPIULUI CRAIOVA                                                                                                    

       HOTĂRÂREA NR.149
privind mandatarea reprezentantului Municipiului Craiova să voteze, în Adunarea Generală Ordinară a Acţionarilor Compania de Apă „Oltenia” S.A., ordinea de zi din data de 04.05.2026

Consiliul Local al Municipiului Craiova, convocat de îndată în şedinţa extraordinară din data de 24.04.2026.

           Având în vedere referatul de aprobare nr.124405/2026, raportul nr.127929/2026 al Direcţiei Servicii Publice și raportul de avizare nr.128460/2026 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Municipiului Craiova să voteze, în Adunarea Generală Ordinară a Acţionarilor Compania de Apă „Oltenia” S.A., ordinea de zi din data de 04.05.2026 și avizele nr.9/2026 al Comisiei I - Buget Finanţe, Studii, Prognoze şi Administrarea Domeniului, nr.9/2026 al Comisiei III -Servicii Publice, Liberã Iniţiativã şi Relaţii Internaţionale și nr.13/2026 al Comisiei V- Juridică, Administraţie Publică şi Drepturi Cetăţeneşti;;
În conformitate cu prevederile Legii nr.31/1990 - Legea societăţilor, republicată, cu modificările şi completările ulterioare şi Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, cu modificările și completările ulterioare;  
În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
                                                         HOTĂRĂŞTE:

            Art.1. Se aprobă mandatarea reprezentantului Municipiului Craiova – dna. Creţu Cristina Mădălina, să voteze în Adunarea Generală Ordinară a Acționarilor Companiei de Apă „Oltenia” S.A., în data de 04.05.2026, ora 11,00, următoarea ordine de zi:
a. Aprobarea numirii administratorilor neexecutivi provizorii/membrii în Consiliul de Administratie al Companiei de Apă „Oltenia” S.A., respectiv: Cîmpeanu Adriana, Coandă Tudorița, Vintilă Marin și Roșca Marian-Ovidiu, începând cu data de 05.05.2026, până la finalizarea procedurii de selecție a administratorilor companiei, dar nu mai mult de 5 luni, în conformitate cu prevederile art. 291 alin. (1) si alin. (2) din Ordonanța de Urgență a Guvernului 109/2011;
b. Aprobarea încheierii contractelor de mandat cu administratorii desemnați provizorii/membri în Consiliul de Administratie al Companiei de Apa „Oltenia” S.A.;

c. Mandatarea reprezentantului Consiliului Local al Municipiului Craiova să semneze contractele de mandat cu fiecare administrator provizoriu în parte, contractele de mandat ale administratorilor provizorii având aceleași clauze contractuale cu cele ale administratorilor al căror mandat expiră.
Art.2.  Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Servicii Publice, dna. Creţu Cristina Mădălina, precum şi S.C. Compania de Apă „Oltenia” S.A. vor aduce la îndeplinire prevederile prezentei hotărâri.

